સામગ્રી: ચૂંટણી બાબતે કેટલાય પ્રકારના ખોટા સમાચારો સોશિયલ મીડિયા અને વૉટ્સઍપ ઉપર ફેલાવવામાં આવી રહ્યા છે.

બુધવારે ઘણા લોકોએ 'એકતા ન્યૂઝ રૂમ' સાથે આ બાબતની ખાતરી કરવા માગી કે શું ખરેખર જોધપુરમાં મસ્જિદના દરવાજાને પાડી નાખવામાં આવ્યો છે? 

તેમણે લખ્યું કે વૉટ્સઍપ પર તેમને એક વીડિયો મળ્યો છે, જેમાં એક જેસીબીની મદદથી મસ્જિદના દરવાજાને તોડવામાં આવી રહ્યો છે. 

વીડિયોમાં 'જય શ્રી રામ'ના નારાઓનો અવાજ પણ સંભળાય છે અને એની સાથે આવેલા સંદેશમાં લખ્યું છે, "જોધપુરમાં મસ્જિદ તોડી." 

જોધપુરના સ્થાનિક પત્રકારોએ જણાવ્યું કે હિંદુ અને મુસલમાન, બંને સમુદાયના લોકો આ વીડિયોને શેર કરી રહ્યા છે. 

કેટલાક હિંદુઓએ આને 'ગર્વના ભાવ' સાથે શેર કર્યો છે જયારે મુસલમાન આને શેર કરતા એવી ફરિયાદ કરી રહ્યા છે કે આ વિધ્વંસ રાજસ્થાનની ભાજપ સરકારે કરાવ્યો છે. 

આ વીડિયો વિશે અમે જોધપુરના પોલીસ કમિશ્નર આલોક કુમાર વશિષ્ઠ સાથે વાત કરી. 

તેમણે જણાવ્યું, "વીડિયો વિશે તેઓ કંઈ કહી શકે એમ નથી પરંતુ જોધપુરમાં મસ્જિદ તોડવાની કોઈ ઘટના બની નથી. આ સાવ ખોટા સમાચાર છે."

તપાસમાં અમને યૂ-ટ્યૂબ ઉપર આ જ વીડિયો મળ્યો, જેમાં સુત્રોચ્ચારોનો અવાજ સંભળાય છે. 

આ વીડિયોને 2 ઑક્ટોબર 2018 ના રોજ યૂ-ટ્યૂબ ઉપર પોસ્ટ કરવામાં આવ્યો હતો. 

વીડિયો પોસ્ટ કરનારે લખ્યું હતું, "ભટહટની મસ્જિદનો વિધ્વંશ." 

ઉત્તરપ્રદેશના ગોરખપુર જિલ્લામાં 'ભટહટ' એક બ્લૉક છે. પણ શું આ વીડિયો ભટહટ(ગોરખપુર)નો છે? 

આની ખાતરી કરવા માટે અમે ભટહટમાં રહેતા બસપા નેતા આફતાબ આલમ સાથે વાત કરી. તેમણે જણાવ્યું કે ભટહટની મસ્જિદના ઢાંચામાં ગત એક દશકા દરમિયાન કોઈ જ ફેરફાર કરવામાં આવ્યો નથી. 

ગોરખપુરના સામાજિક કાર્યકર્તા ગૌરવ દુબેએ આફતાબ આલમની વાતની પુષ્ટિ કરી હતી. 

ગૌરવ દુબેએ કહ્યું, "ઉત્તર પ્રદેશમાં ઘણી જગ્યાઓએ રસ્તા પહોળા કરવાનું કાર્ય ચાલી રહ્યું છે. આ વીડિયો ગમે તે જગ્યાનો હોઈ શકે છે. " 

"રહી વાત ગોરખપુરની તો શહેરની આસપાસ જ્યારે રસ્તાઓ પહોળા કરવામાં આવ્યા ત્યારે કેટલાંક મંદિરો અને મસ્જિદોને હટાવવામાં આવ્યાં હતાં પરંતુ એ કાર્ય સામાજિક સહમતિથી થયું હતું. આમાં હિંદુ-મુસ્લિમની વચ્ચે વિવાદની કોઈ વાત સામે નહોતી આવી."

આ વીડિયો ક્યાંનો છે, તેની ખાતરી કરી શકાઈ નથી. જોકે, જોધપુર અને એનાથી પહેલાં ગોરખપુરમાં 'મસ્જિદના વિધ્વંશ'ની વાત ઉપજાવી કાઢેલી છે. 

અમિત શાહ અને અખિલેશના નામથી એક જ સમાચાર 

એક સમાચારપત્રના નકલી કટિંગની...\nઅગાઉની સામગ્રીનો સારાંશ નીચે મુજબ કરી શકાય છે:
મધ્યપ્રદેશમાં બુધવારે મતદાન પૂર્ણ થઈ ગયું પરંતુ રાજસ્થાનમાં સાતમી ડિસેમ્બરે મતદાન થવાનું છે.